ગુરૂવારે ગુજરાતમાં વિધાનસભાની ચૂંટણીનું બીજા અને છેલ્લા તબક્કાનું મતદાન પૂર્ણ થઇ ચૂક્યું હતું અને ત્યાર બાદ સૌ આતુરતાથી ચૂંટણીના પરિણામોની રાહ જોઇ રહ્યાં છે. જો કે, તાજેતરની માહિતી અનુસાર, 10 મતદાન મથકોએ વીવીપેટની કાઉન્ટિંગ સ્લિપ થકી ગણતરી કરવામાં આવશે. વિસનગર, બેચરાજી, મોડસા, વેજલપુર, વેજલપુર, વટવા, જમાલપુર-ખાડિયા, સાવલી અને સાંખેડા મતદાન મથકોએ ઉપરોક્ત પદ્ધતિથી મતગણતરી કરવામાં આવશે. આ સિવાય 6 મતદાન મથકો પર પુનઃમતદાન યોજવામાં આવશે. 17 ડિસેમ્બર અને રવિવારના રોજ વડગામ, વિરમગામ, દસક્રોઇ અને સાવલી સહિતના 6 મતદાન મથકો પર પુનઃમતદાન કરવામાં આવશે. આ અંગે ચૂંટણી પંચ દ્વારા શનિવારે બપોરે માહિતી આપવામાં આવી હતી.